Åkirkeby
Store norske leksikon,Geografi,Verdens geografi,Europa,Danmarks geografi
Åkirkeby er en by som ligger sør på Bornholm, mellom Rønne og Nexø i Danmark. Den har 2112 innbyggere i 2017.
Byen har tilnavnet «Blomsterbyen» på grunn av en årlig blomsterfest. og er den eneste større byen på Bornholm som ikke ligger ved kysten.I byen ligger den romanske Åkirke, påbegynt omkring 1150, som har en sandsteinsdøpefont med utskjæringer fra omkring år 1200. Åkirkeby fikk kjøpstadsrettigheter 1346, og var i middelalderen Bornholms viktigste by. Stasjon på jernbanen mellom Rønne og Nexø 1900-1968.Sørøst for byen ligger Bornholms Automobilmuseum, nord for byen ligger en av Danmarks største skoger Almindingen der Rytterknægten er høyeste punkt, og med Danmarks største sprekkedal, Ekkodalen. Sør for byen ligger NaturBornholm opplevelsessenter, et naturmuseum om Bornholms utvikling gjennom 1700 millioner år.